09250578 | Jaarboeke 2018 | Universiteit van Pretoria
Program: MEd Onderwysleierskap (Gedoseer)
09250578 Fakulteit Opvoedkunde Minimum duur van studie: 2 jaar Totale krediete: 180
Menslike- en finansiëlehulpbronbestuur in die onderwys 880
Voortgesette professionele ontwikkeling van onderwysers (VPOO) as deel van menslikehulpbronbestuur (MHB) in Suid-Afrika met betrekking tot kwaliteit-onderwys. Internasionale debatte rakende voortgesette professionele ontwikkeling van onderwysers en menslikehulpbronbestuur. Konstruksie en interpretasie van begrotings. Die debat oor kwaliteit en ekwiteit.
Leierskap en bestuur van leer in die onderwys 880
Hierdie module stel studente bekend aan die skoolhoof as leier van kurrikulum en instruksie binne skoolkonteks, met die bevordering van leer as primêre doel. Voornemende skoolhoofde raak bevoeg in die toepassing van leierskapstrategieë insluitend opleiding en taksering van opvoeders om die kwaliteit van onderrig en leer in die skool te bevorder.
Studente sal onderrig word in aspekte van onderwysreg wat ‘n invloed het op die daaglikse aktiwiteite van die skoolhoof. Hierdie module maak gebruik van gevallestudie met betrekking tot insidente wat afspeel binne skoolkonteks. Ingesluit is menseregte, gelykheid en diskriminasie. Studente word opgelei om kennis van werksverhoudinge, SACE-gedragskode en internasionale vergelykende gevallestudies van toepassing op onderwys en reg te kan toepas.
‘n Verhandeling van beperkte omvang onder die leiding van ‘n studieleier word uitgevoer op enige geïdentifiseerde en geselekteerde probleem op die gebied van onderwysbestuur, -reg en -beleid.